《退宫人》
宋代·陆壑

破箧犹存旧赐香，轻将魂梦别昭阳。
只知镜时春难驻，谁道人间夜更长。
父母家贫容不得，君王恩重死难忘。
东风二月垂杨柳，犹解飞花入苑墙。

作者简介：（?—1266）宋绍兴会稽人，字景思，号云西。理宗绍定五年进士。历官沿江制置使参议官、礼部员外郎、秘书少监、起居舍人、集英殿修撰、江南东路计度转运副使兼淮西总领。